દેવભૂમિ દ્વારકા જિલ્લાના અને ખાસ કરીને કલ્યાણપુર તાલુકાના આગેવાનો અને ધારાસભ્ય વિક્રમભાઈ માડમની સરકારશ્રીમાં ધારદાર રજૂઆતને ધ્યાને લઈ, અને આધારભૂત વર્તુળોમાંથી મળતી માહિતી મુજબ દેવભૂમિ દ્વારકા જિલ્લાના કલ્યાણપુર-ભાણવડ અને જામખંભાળિયા તાલુકાના કેન્દ્રમાં સમાવેશ ગામ ધતુરિયામાં જવાહર નવોદય વિદ્યાલય માટે રાજ્યમાં અન્ય જિલ્લા જેવા કે બોટાદ-મોરબીની સાથોસાથ કુલ હે. ૧ર-૧૪-૦પ જમીન માફી કિંમતે અને મહેસુલ માફીથી જમીન ફાળવી આપી છે. છેલ્લા ચાર વર્ષથી ટલ્લે ચડેલ જવાહર નવોદય વિદ્યાલયને જમીન ફાળવવાના પ્રશ્નનો સુખદ અંત આવતા દેવભૂમિ દ્વારકા જિલ્લાના આ વિસ્તારના લોકો, આગેવાનો સર્વેમાં હર્ષની લાગણી ફેલાઈ છે.